Document ID: /roh_data/filtered/fineweb-2-filterrobots_roh.jsonl.gz/63489

Tenor las Naziuns Unidas cuntrafan questas attatgas al dretg internaziunal. Sco quai che la "SonntagsZeitung" rapporta na pertutgia il scumond però betg la muniziun e tocs da reserva uschia che l'industria d'armaziun svizra po vinavant far bunas fatschentas.
Sulet dal schaner enfin il mars ha la Svizra furnì a l'armada da l'Arabia Saudita tocs da reserva per 1,2 milliardas francs.
Attatgas da l'Arabia Saudita sin ils rebels en il Jemen cuntrafan al dretg internaziunal.
Las attatgas ord l'aria da l'Arabia Saudita en il Jemen cuntrafan tenor las Naziuns Unidas al dretg internaziunal. Las attatgas sin regiuns abitadas senza avertiments hajan enfin ussa gia chaschunà la mort da passa 600 persunas, ha declerà il coordinatur da l'ONU Johannes van der Klauuw.
Curt avant aveva l'allianza sut l'Arabia Saudita attatgà la terza notg en seria posiziuns dals rebels schiits. L'Arabia Saudita e ses alliads vulan uschia sustegnair il president dal Jemen Abd-Rabbu Mansur Hadi ch'è fugì or dal pajais.
RR novitads 07:00